tomron87/hebrew-wikipedia-sentences-corpus huggingface dataset:
הווידאו קליפ של הסינגל, בבימויו של הבמאי ג'ייסון לסטר, הועלה לחשבון היוטיוב של טופיק ב-13 ביולי 2021. נכון לאוגוסט 2021, הווידאו קליפ נצפה למעלה מ-2.3 מיליון פעמים.
מדינהתאריך יציאה פורמט חברת תקליטים מקורעולם11 ביוני 2021הורדה דיגיטלית • הזרמת מוזיקהוירג'ין רקורדס
Certified Lover Boy הוא אלבום האולפן השישי של הראפר הקנדי דרייק.
האלבום יצא לאור ב-3 בספטמבר 2021, על ידי חברות התקליטים OVO סאונד וריפבליק רקורדס.
במקור, האלבום תוכנן לצאת בינואר 2021, אך יציאתו נדחתה עקב פגיעה רפואית.
האלבום קיבל מועמדות בטקס פרסי גראמי ה-64 בקטגוריה אלבום הראפ הטוב ביותר.
באפריל 2019, הודיע דרייק בהופעה שהוא החל לעבוד על אלבום חדש.
ביוני 2019, רמז על האלבום באינסטגרם, כשפרסם פוסט עם הכיתוב "Album mode".
ב-10 בדצמבר 2019, דרייק הופיע בהופעתו של דה-בייבי בטורונטו, שם חשף כי עובד על האלבום.
דרייק הכריז באופן רשמי על אלבום האולפן השישי שלו, שעות ספורות לפני צאתו של המיקסטייפ Dark Lane Demo Tapes, וכי הוא עתיד לצאת בקיץ 2020.
ב-14 באוגוסט 2020, לצד צאת הסינגל "Laugh Now Cry Later", הכריז דרייק על שם האלבום.
בהמשך, הכריז כי האלבום ייצא בינואר 2021, אם כי פרסם באותו חודש כי האלבום נדחה עקב פגיעה רפואית.
ב-27 באוגוססט 2021, נחשף ב-SportsCenter, תוכנית הדגל של ESPN, כי האלבום עתיד לצאת ב-3 בספטמבר 2021. ב-30 באוגוסט 2021, הכריז דרייק באופן רשמי על תאריך צאת האלבום וחשף את עטיפתו.
עטיפת האלבום כוללות שנים עשר אמוג'ים של נשים בהריון בצבעי לבוש, צבעי שיער וגווני עור שונים.
היא עוצבה על ידי האמן האנגלי דמיאן הירסט.
העטיפה ספגה ביקורות שליליות רבות מטעם המעריצים והמבקרים כאחד, שכינו אותה כ"מכוערת", "עצלה" ו"מגוחכת".
כמו כן, נטען כי מדובר ב"בדיחה גרועה".
עיתוןתוארדירוגמקוררולינג סטון50 האלבומים הטובים ביותר של 202148בילבורד50 האלבומים הטובים ביותר של 2021: רשימת הצוות18Yahoo!10 האלבומים הטובים ביותר של 2021: רשימת הצוות - בחירתו של בילי ג'ונסון710 האלבומים הטובים ביותר של 2021: רשימת הצוות - בחירתה של ריבאה קואוף5Gaffa Denmarkהאלבומים הטובים ביותר של Gaffa Denmark לשנת 202115
"Cha Cha Cha" (בעברית: "צ'ה צ'ה צ'ה") הוא שיר בפינית של הראפר הפיני קרייה, שיצא לאור ב-17 בינואר 2023. השיר ייצג את פינלנד בתחרות האירוויזיון 2023 בליברפול שבממלכה המאוחדת לאחר שזכה ב־Uuden Musiikin Kilpailu 2023, הבחירה הלאומית של פינלנד לאירוויזיון.
Uuden Musiikin Kilpailu 2023 הייתה המהדורה השתים עשרה של Uuden Musiikin Kilpailu (UMK), תחרות המוזיקה שבוחרת את המועמדים של פינלנד לתחרות האירוויזיון.
התחרות כללה גמר ב-25 בפברואר 2023, שבו התחרו שבעה מועמדים.
הזוכה נבחר על ידי שילוב של קולות הקהל (75%) ושבע קבוצות שופטים בינלאומיות מאוסטרליה, גרמניה, פולין, ספרד, שוודיה, אוקראינה והממלכה המאוחדת (25%).
לצופים היו סך של 882 נקודות להעניק, בעוד שלחברי השופטים היו סך של 294 נקודות להעניק.
כל קבוצת חבר מושבעים חילקה את הנקודות שלה באופן הבא: 2, 4, 6, 8, 10 ו-12 נקודות.
הצבעת הצופים התבססה על אחוז ההצבעות שכל שיר הושג באמצעות הצבעה בטלפון, SMS ואפליקציה.
במהלך ההצבעה בגמר, נחשף כי השיר קיבל 72 נקודות מהשופטים ו-467 נקודות מהצבעות הקהל, וזכה בסך הכל ב-539 נקודות, בהפרש של 387 נקודות מהמקום השני.
כתוצאה מהניצחון, השיר ייצג את פינלנד באירוויזיון 2023.
פינלנד שובצה למחצית השנייה של חצי הגמר הראשון, שהתקיים ב-9 במאי 2023.
פינלנד הופיעה כמדינה ה-15 והאחרונה בסדר, אחרי הולנד.
ב-9 במאי 2023 ביצע קרייה את "Cha Cha Cha" על בימת חצי הגמר הראשון של אירוויזיון 2023. עם הקראת התוצאות של שלב זה הוא נמנה בין האמנים שהעפילו לגמר.
פינלנד שובצה כמדינה ה-13, לפני צ'כיה ואחרי אסטוניה.
במופע הגמר, בתום הקראת הניקוד שהעניקו צוותי השופטים, דורג שירה של פינלנד במקום הרביעי, עם 150 נקודות.
בהצבעת הקהל הוא דורג במקום הראשון, עם 376 נקודות.
כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים "Cha Cha Cha" במקום השני, כשבסך הכל זכה לקבל 526 נקודות.
זיקית בצללי הליל הוא אלבום הסולו השני של היוצר הבריטי פיטר האמיל, שיצא בשנת 1973.
האלבום שונה מאוד משאר יצירתו של האמיל בשנות ה-70. רוב השירים כוללים נגינה בפסנתר או גיטרה אקוסטית בלבד, ורק בשניים ישנו שימוש בתיזמור עשיר יותר.
האלבום עוסק בתחושות של בדידות, החמצה וניכור.
האלבום נפתח בשורה מנהיים, שבת סגריר, בלי פרוטה, בלי חברים.
המגמה מקצינה ב"בסוף" שם האמיל הוגה באפשרות להתאבד כמזור לבדידותו וכפרה לכישלונותיו, "אני מניח שאעלה על סיפון הטיטניק להפלגה".
השיר האחרון, "בחדר השחור", שונה משאר האלבום.
זוהי יצירה מורכבת, מרובת פרקים בתזמור עשיר, כמיטב המסורת של ואן דר גראף ג'נרייטור.
Chandelier (בעברית: נברשת) הוא הסינגל הראשון של הזמרת האוסטרלית סיה מתוך האלבום השישי שלה, .
השיר זכה לביקורות חיוביות על הכתיבה של סיה והגשת השיר.
השיר זכה להצלחה עצומה בעולם והגיע לעשירייה הפותחת ביותר מ-20 מצעדים בעולם, ביניהם גם הבילבורד הוט 100 שם הגיע למקום שמיני בשיאו.
בישראל השיר הגיע למקום ראשון במצעד השבועי של "מדיה פורסט", וזכה בתואר "שיר השנה" של גלגלצ.
סיה זכתה להיות אחת מאנשי השנה של התחנה באותה שנה.
בשנת 2010, יצא הסינגל "Titanium" של ה-DJ הצרפתי דייוויד גטה, הסינגל זכה להצלחה עצומה וסיה קיבלה פרסום רב בעקבותיו, בעקבות הפרסום, סיה לקחה הפסקה מהקריירה המוזיקלית וכתבה שירים לאמנים רבים, בהם גם ביונסה, ריהאנה וכריסטינה אגילרה.
במאי 2014, סיה הודיעה על הוצאת אלבום האולפן השישי שלה בשם "" ושחררה את "Chandelier" כסינגל המוביל שלו.
השיר תוכנן בהתחלה להיות עם מנגינת פסנתר אך המפיקים של השיר רצו שהשיר יהיה להיט והוסיפו לו אפקטים אלקטרונים.
השיר שוחרר להורדה דיגיטלית ב-"iTunes" ב-17 במרץ 2014.
ארגוןרשימהמיקוםמקורבילבורד500 שירי הפופ של כל הזמנים176
הווידאו קליפ של השיר יצא ב-6 במאי 2014. בקליפ מככבת הרקדנית הצעירה מאדי זיגלר, ממנה ביקשה סיה להופיע בקליפ דרך טוויטר לאחר שזיגלר הופיעה בתוכנית "DANCE MOMS".
הקליפ נוהל על ידי סיה והיה לפי הכוריאוגרפיה של ריאן הפינגטון, לקליפ יש למעלה מ-2 מיליארד צפיות ביוטיוב.
לאורך הסרטון, זיגלר חובשת פאה בלונדינית (בדומה לשיער של סיה) ורוקדת בדירה נטושה "בעוד היא מסתובבת, בועטת, מזנקת, זוחלת, נופלת, מסובבת ומסתירה את עצמה מאחורי חלון וילונות".
הביקורות לקליפ היו מהללות והכוריאוגרפיה זכתה לשבחים מכלי התקשורת.
הקליפ קיבל שתי מועמדויות בטקס פרסי ה-"VMA" של MTV בקטגוריה של "קליפ השנה" והכוריאוגרפיה הטובה ביותר שלבסוף זכה בכוריאוגרפיה, ב-5 בדצמבר 2014, פורסם שהוא קיבל גם מועמדות לפרס גראמי בקטגוריית הווידאו קליפ הטוב ביותר.
הקליפ לשיר והשיר זכו לחיקויים ולפרודיות רבות.
Chained to the Rhythm (בעברית: כבולה לקצב) הוא שיר של הזמרת האמריקאית קייטי פרי, השיר הוא הסינגל הראשון באלבום האולפן החמישי של פרי, Witness.
בשיר משתתף הזמר הג'מייקני סקיפ מארלי (הנכד של בוב מארלי), שכתב את השיר עם פרי, סיה, מקס מרטין ועלי פייאמי, בעוד המפיקים של השיר היו מקס מרטין ועלי פייאמי.
קפיטול רקורדס הוציאה את השיר ב-10 בפברואר 2017 כאופציה להורדה דיגיטלית.
"Chained to the Rhythm" הוא שיר ריקודים ושיר דיסקו, עם מילים על מודעות חברתית.
הוצאתו של הקליפ הייתה ב-21 בפברואר 2017, עם מתיו קלון כמנהל.
הקליפ מראה את פרי בפארק שעשועים בשם "Oblivia".
היא ומארלי קידמו את השיר עם הופעות חיות בטקס ה-59 בגראמי השנתי, ובנוסף בטקס פרסי בריט 2017, ובטקס של iHeartRadio 2017.
ב-18 בפברואר 2017, פרי פרסמה תצוגה מקדימה של הווידאו קליפ באתרי האינטרנט ובתצוגה היה ניתן לראות את השינוי של פרי, ובנוסף אמרה כי "היא רוצה לעורר את האנשים לגבי המצב שהעולם נמצא בו כיום".
ב-21 בפברואר באותה שנה, הוציאה פרי את הווידאו קליפ הרשמי בערוץ ה-Vevo שלה.
הווידאו קליפ צולם בפארק השעשועים "Six Flags Magic Mountain" שבסנטה קלריטה, קליפורניה.
בווידאו קליפ ניתן לראות את פרי כאשר היא נוסעת ברכבת ההרים, בתוך פארק שעשועים עתידני בשם "Oblivia".
על פי גיל קאופמן ממגזין הבילבורד נאמר כי: "בווידאו קליפ יש מספר רמזים לא כל כך ברורים על רגשותיה של פרי על המצב הפוליטי הנוכחי במדינה".
הווידאו קליפ נכון ל-26 ביוני 2017, צבר קרוב ל-300 מיליון צפיות והוא הווידאו קליפ ה-17 הנצפה ביותר ב-2017, והוא הווידאו קליפ ה-13 הנצפה ביותר של הזמרת.
השיר הגיע למקום הראשון במצעדים בקרואטיה, הונגריה, לטביה, מקסיקו, פולין וסלובניה, והוא הגיע לחמישה הפותחת בארגנטינה, אוסטרליה, קנדה, ישראל, לבנון, ספרד, סלובקיה, בריטניה וארצות הברית.
השיר הגיע לעשירייה הראשונה באוסטריה, בלגיה, צ'כיה, דנמרק, פינלנד, צרפת, גרמניה, יוון, אירלנד, איטליה, לוקסמבורג, הולנד, ניו זילנד, נורווגיה, שוודיה ושווייץ.
Change Me (בעברית: שנה אותי) הוא סינגל שהוקלט על ידי הזמר-יוצר הקנדי ג'סטין ביבר, מתוך אלבום האוסף השני שלו, Journals.
השיר יצא לאור ב-2 בדצמבר 2013, על ידי חברות התקליטים איילנד רקורדס, RBMG וסקולבוי רקורדס, כסינגל התשיעי מתוך אלבום האוסף.
עם יציאתו נכנס השיר אל המקום ה-59 במצעד הבילבורד הוט 100.
את השיר כתב ג'סטין ביבר ביחד עם אנדרה האריס וג'ייסון בויד והוא הופק על ידי האריס וביבר גם כן.
האודיו הרשמי של השיר הועלה ליוטיוב ב-1 בדצמבר 2013, ונכון לדצמבר 2019, מונה הצפיות שלו עומד על למעלה מ-10 מיליון צפיות.
מדינהתאריך יציאהפורמטחברת תקליטיםמקורארצות הברית2 בדצמבר 2013הורדה דיגיטליתאיילנד
Chairiot solo היא מכונית חשמלית בתצורת מכונית מיקרו, אשר נבנתה כדי להקל את השינוע של אוכלוסיית הנכים.
אדם נכה יכול לגלגל את כיסאו לתוך הרכב דרך הדלת האחורית.
הנהג בכיסא הגלגלים יכול להפעיל את הרכב מבלי לעזוב את כיסא הגלגלים האישי המאובטח על מיקום הנהיגה.
דגם ה-"Chairiot solo" יועד לנהיגה עירונית בלבד.
הוא מתוצרת Chairiot Mobility Inc האמריקאית ומורכב בסין משנת 2014.
זהו הדגם הראשון בעולם, המאפשר לנכה ולכיסא הגלגלים כניסה עצמאית ובטוחה לדגם, מבלי שהנהג יצטרך לקום מכיסא הגלגלים.
מטה היצרן ממוקם בעיר ריברסייד, בקליפורניה, ארצות הברית והדגם מורכב בסין.
המנוע מובנה בתוך הגלגלים האחוריים, (שיטת מבנה מנוע הקרויה "Wheel hub motor" )
מארז סוללות במתח של 48 וולט, בעלת קיבולת מינימלית של 7.5 קילוואט מספקת יכולת הנעה, סוללת עזר בהספק של 12 ואט נשלטת באמצעות המארז הראשי ומספקת חשמל עבור אביזרי החשמל של הרכב
מעגן הרצפה מאבטח את כיסא הגלגלים למכונית.
מעגן הרצפה נשלט על ידי גלגל ההגה עם ידית ספינר ("Brodie knob" )
גוף הדגם מורכב על יחידת פלדה
הדלת האחורית עם מסגרת פלדה אינטגרלית
הדלת האחורית נפתחת באמצעות שלט (כלפי מעלה), עם פתיחת הדלת נפתחת "רמפה" לכביש כדי לאפשר לעגלת הנכים עליה חלקה לרכב
זמן פתיחת הדלת האחורית - 11 שניות
חגורת בטיחות - "חגורת שלוש נקודות" היא חגורה המורכבת מרצועה בודדת המקובעת בשלוש נקודות.
חלק הרצועה הראשון עובר באלכסון מאזור כתף הנוסע אל אזור המותן והחלק השני עובר בסמוך לירכיים מהמותן האחת לשנייה
טעינת סוללה: במתח של 110 וולט, טעינה מלאה תוך 6–8 שעות
מתלים - מתלה קדמי - ההשעיה הקדמית היא עצה כפולה (Double wishbone) ("Double wishbone suspension" ), מתלה אחורי - ההשעיה האחורית היא עיצוב זרוע נגרר עם צינור פיתול באופן עצמאי השולט על הגלגלים האחוריים ("Trailing-arm suspension" )
חלונות המופעלים באמצעות חשמל ומראות חשמליים
מערכת סטריאו באיכות גבוהה שיכולה להתחבר באמצעות USB
מנגנון ומתגי בקרה ופיקוד - ממוקמים משמאל לנהג, בגובה מתחת לחלון הצד הקדמי - שמאלי
חלון קדמי ענק - שדה ראייה משופר
מגב בודד - מורכב בבסיס החלון הקדמי
Chameleon (בתרגום לעברית: זיקית) הוא שיר שבוצע על ידי הזמרת המלטזית אירה לוסקו, נכתב והולחן על ידי טוקבק ולוסקו.
במקור, השיר היה אמור היה לייצג את מלטה בתחרות האירוויזיון 2016. עם זאת, הוחלט לבסוף על ידי השדרנית המלטזית TZM להחליף את השיר ל-Walk on Water.
"Chameleon" (בעברית: זיקית) הוא שיר שנכתב על ידי ג'ואקים פרסון, פאולה וינגר, בוריסלאב מלינוב, יוהאן אלקאנס ובוצע על ידי מיקלה פאצ'ה.
השיר ייצג את מלטה באירוויזיון 2019 בתל אביב, ישראל.
"Change" (בעברית: "שִׁנּוּי") הוא סינגל שיווקי שהוקלט על ידי הזמרת-יוצרת האמריקאית טיילור סוויפט, מתוך הפסקול, AT&T Team USA Soundtrack.
השיר יצא לאור ב-8 באוגוסט 2008, על ידי חברת התקליטים ביג משין רקורדס, כסינגל השיווקי הראשון מתוך הפסקול.
השיר הגיע למקום ה-57 במצעד שירי הקאנטרי, והעשירי במצעד הבילבורד הוט 100.
השיר נכתב על ידי טיילור סוויפט והופק על ידה ועל ידי נייתן צ'פמן.
השיר הוא שיר בסגנון הפופ רוק.
כמו כן, זכה השיר למעמד הזהב בארצות הברית מטעם איגוד תעשיית ההקלטות האמריקאי, על סך מכירות של כחצי מיליון עותקים במדינה.
הוא הצליח להיכנס למצעד שירי הפופ והגיע בשיאו למקום ה-21.
בנוסף לכך, נכלל השיר בפסקול האולימפיאדה שהתקיימה בבייג'ינג בשנת 2008, AT&T Team USA Soundtrack.
הווידאו קליפ המלא שיצא עבור השיר הועלה לערוץ היוטיוב של טיילור סוויפט ב-16 ביוני 2009. הקליפ בוים על ידי שון רובינס.
לאורכו של הקליפ, ניתן לראות את סוויפט מנגנת בגיטרה, תוך שמאחוריה יש להקת ליווי.
הקליפ עצמו צולם בכנסייה, תוך שלאורכו מופיעים אורות בצבעים שונים.
נכון לינואר 2021, מונה הצפיות של הקליפ עומד על כ-50 מיליון צפיות.
כלפי השיר הופנו ביקורות חיוביות ומעורבות כאחד, תוך שברולינג סטון הוא דורג במקום ה-204 ברשימת "כל 229 השירים של טיילור סוויפט, לפי דירוג".
מקוםתאריםמכירותארצות הברית (RIAA)זהב500,000סיכוםבכל העולם526,000 מכירות + הזרמת מדיה בלבד
(בעברית: שינוי (גרסתה של טיילור)) היא הקלטה חוזרת של "Change".
Changes (בעברית: "שינויים") הוא אלבום האולפן החמישי של הזמר-יוצר הקנדי ג'סטין ביבר.
האלבום יצא לאור ב-14 בפברואר 2020, על ידי חברת התקליטים דאף ג'אם.
ב-27 באוקטובר 2019, הודיע ביבר שהוא יוציא את אלבום האולפן הקרוב שלו לפני חג המולד אם פוסט האינסטגרם שלו יגיע ל-20 מיליון לייקים.
עם זאת, הפוסט נמחק ומאז נדחתה ההוצאה.
במקום זאת, הכריז על הסינגל הראשי מתוך האלבום, "Yummy" והעלה טריילר לאלבום לערוץ היוטיוב שלו.
השיר יצא ב-3 בינואר 2020, והגיע לשיאו בעשרת המובילים במצעדים במדינות רבות.
כותרת האלבום יחד עם עטיפתו נחשפה ב-28 בינואר 2020, עם צאת הסינגל השיווקי מתוך האלבום, "Get Me" בשיתוף הזמרת האמריקאית קלאני.
"Yummy" - יצא לאור ב-3 בינואר 2020, כסינגל הראשון מתוך האלבום.
עם יציאתו, נכנס אל המקום השני במצעד בילבורד הוט 100, למקום הראשון במצעד של איגוד תעשיית ההקלטות הניו זילנדי, ולמקום ה-8 במצעד השבועי של מדיה פורסט.
"Intentions" - יצא לאור ב-7 בפברואר 2020, כסינגל השני מתוך האלבום.
עם יציאתו, נכנס אל המקום ה-36 במצעד 40 שירי המיינסטרים של בילבורד.
"Forever" - יצא לאור ב-14 בפברואר 2020, כסינגל השלישי מתוך האלבום.
עם יציאתו, נכנס אל המקום ה-29 במצעד הסינגלים הבריטי.
"Get Me" - יצא לאור ב-28 בינואר 2020 כסינגל שיווקי לאלבום.
עם יציאתו, נכנס אל המקום ה-93 במצעד בילבורד הוט 100, ולמקום הרביעי במצעד של איגוד תעשיית ההקלטות הניו זילנדי.
מקוםתאריםמכירותבריטניה (BPI)כסף60,000 מכירות + הזרמת מדיה בלבד
אזורתאריך יציאהפורמטחברת תקליטיםמקורעולמי14 בפברואר 2020תקליטור • הורדה דיגיטלית • הזרמת מוזיקהדאף ג'אם13 במרץ 2020קלטת שמע • אריך-נגן
"Chains on You" הוא שיר באנגלית, שנכתב והולחן על ידי אתנה מנוקיאן, דיג'יי פאקו, ובוצע על ידי אתנה מנוקיאן.
ב-15 בפברואר 2020 השיר זכה בתוכנית "Depi Ervatesil" שמהווה את קדם האירוויזיון הארמני, ונבחר לייצג את המדינה באירוויזיון 2020 ברוטרדם, הולנד, אך ב-18 במרץ 2020 בעקבות התפרצות נגיף הקורונה בעולם, הוחלט לבטל את אירוויזיון 2020.
Change Your Life (בעברית: תשנה את חייך) הוא סינגל שהוקלט על ידי הראפרית האוסטרלית איגי אזליה, ביחד עם הראפר טי.
איי, מתוך אלבום הבכורה שלה, The New Classic.
השיר יצא לאור ב-12 בספטמבר 2013, על ידי חברות התקליטים וירג'ן EMI ודאף ג'אם, כסינגל השלישי מתוך האלבום.
עם יציאתו נכנס השיר אל המקום ה-65 במצעד הבילבורד הוט 100.
השיר נכתב על ידי איגי אזליה, נטלי סימס, ראג'ה קומארי, המסנג'רס, לאבי לונגומבה וטי.
איי והופק על ידי המסנג'רס.
ב-27 בפברואר 2015, העניק איגוד תעשיית ההקלטות האמריקאי את תואר הזהב לשיר על מכירות של למעלה מחצי מיליון עותקים במדינה.
הווידאו קליפ המלא של השיר הועלה לערוץ היוטיוב של איגי אזליה ב-9 בספטמבר 2013, ארבעה ימים לפני צאתו כסינגל.
בתחילת הקליפ, ניתן לראות את אזליה כשהיא שוחה בתוך בריכה, תוך שהיא שרה את השיר ובהמשך מצטרף אליה גם טי.
נכון למרץ 2020, מונה הצפיות של האודיו עומד על למעלה מ-145 מיליון צפיות.
Changed It (בעברית: שינה את זה) הוא סינגל שהוקלט על ידי הראפרית הטרינידדית ניקי מינאז', ביחד עם הראפר האמריקאי ליל ויין.
השיר יצא לאור ב-10 במרץ 2017, כסינגל שלא מתוך האלבום, על ידי חברות התקליטים יאנג מאני, קאש מאני, וריפבליק רקורדס.
השיר הגיע למקום ה-29 במצעד שירי ה-R&B\היפ הופ.
השיר נכתב על ידי ניקי מינאז', ליל ויין, דיטייל, סידני סוויפט ואלכס גודווין והופק על ידי דיטייל, סידני סוויפט ומוטיב.
בנוסף לכך, יצא השיר בדיוק בסמוך לצאת השירים "No Frauds" ו-"Regret in Your Tears", והיה ליחיד מביניהם שלא צולם לו וידאו קליפ נלווה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14 מיליון השמעות.
האודיו הרשמי של השיר הועלה לערוץ היוטיוב של ניקי מינאז' ב-16 במרץ 2017. נכון לאפריל 2020, מונה הצפיות של הקליפ עומד על כ-5 מיליון צפיות.
מדינהתאריך יציאהפורמטחברת תקליטיםמקורארצות הברית10 במרץ 2017הזרמת מוזיקה • הורדה דיגיטליתיאנג מאני • קאש מאני • ריפבליק
Champion (בעברית: אלוף) הוא שיר שהוקלט על ידי הראפרית הטרינידדית ניקי מינאז' בשיתוף הראפר הקנדי דרייק והראפרים האמריקאים נאז וג'יזי, מתוך אלבום האולפן השני שלה, Pink Friday: Roman Reloaded.
השיר יצא לאור ב-3 באפריל 2012, על ידי חברות התקליטים יאנג מאני, קאש מאני וריפבליק.
השיר הגיע למקום ה-36 במצעד שירי ה-R&B\היפ הופ הדיגיטליים.
השיר נכתב על ידי ניקי מינאז', ניקיל סית'ראם, דרייק, נאז, ג'יזי ודה גיים, הולחן על ידי דרייק והופק על ידי היט-בוי ופרננדו גריבאי.
בשנת 2017, צייצה ניקי מינאז' בחשבון הטוויטר שלה ציוץ על השיר עצמו, תוך שהזכירה כמה שמות מכותביו.
פרק זמן לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.5 מיליון השמעות.
Champion (בעברית: אלוף) הוא אלבום האולפן השני של הזמרת-יוצרת הבריטית בישופ בריגס.
האלבום יצא לאור ב-8 בנובמבר 2019 על ידי חברת התקליטים איילנד רקורדס.
מדינהתאריך יציאהפורמטחברת תקליטיםמקורעולם20 באפריל 2018הזרמת מוזיקה • הורדה דיגיטליתאיילנד רקורדס
Change Your Life (בעברית: שנה את חייך) הוא סינגל שהוקלט על ידי להקת הפופ הבריטית ליטל מיקס.
השיר יצא לאור ב-15 באפריל 2013, כסינגל מתוך אלבום הבכורה של הלהקה DNA, על ידי חברת התקליטים סייקו מיוזיק, כסינגל השלישי מתוך האלבום.
השיר הגיע למקום ה-12 במצעד הסינגלים הבריטי.
השיר נכתב על ידי ריצ'רד סטנארד, טים פאוול, האש האוויס, פרי אדוארדס, ג'סי נלסון, לי-אן פינוק וג'ייד ת'ירלוול והופק על ידי סטנארד ופאוול.
באוסטרליה, קיבל השיר את מעמד הפלטינה הכפולה על ידי איגוד תעשיית ההקלטות האוסטרלי, על מכירות של למעלה מ-140,000 עותקים במדינה.
הקליפ של "Change Your Life" צולם במקור ב-28 בנובמבר 2012 בלונדון.
את הקליפ ביים כריס סוויני.
הקליפ עוסק בבחור הומוסקסואל שחווה אלימות ובריונות בעקבות נטיותיו המיניות, תוך שניתן לראות את חברות הלהקה שרות על כך שהעולם כולו צריך להשתנות ולקבל את האחר כביכול.
נכון לאוקטובר 2020, מונה הצפיות של הקליפ עומד על למעלה מ-105 מיליון צפיות.
מקוםתאריםמכירותאוסטרליה (ARIA)פלטינה 2×140,000בריטניה (BPI)כסף247,000ונצואלה (APFV)זהב5,000^ניו זילנד (RMNZ)זהב7,500
"Champagne Problems" (מעוצב באותיות קטנות - "champagne problems"; בעברית: "בְּעָיוֹת שַׁמְפַּנְיָה") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן התשיעי שלה, Evermore.
השיר נכתב על ידי ויליאם באורי וסוויפט והופק על ידה ועל ידי ארון דסנר.
"Champagne Problems" הוא בלדת לו-פיי שנכתבה מנקודת מבטה של בחורה בעייתית שדחתה את הצעת הנישואין הרצינית של אהובה בשל מאבקים עצמיים ובשל בעיות בבריאות הנפש שלה.
השיר מתאר את המספרת, כשהיא לוקחת אחריות על הפרידה ומתאבלת על מערכת היחסים המפורקת.
בשיר יש שימוש דומיננטי בפסנתר.
עם יציאתו של Evermore, "Champagne Problems" זכה לשבחים מטעם מבקרי המוזיקה, תוך שחלקם הפנו כלפי המשמעות שלו ביקורות חיוביות.
בארצות הברית, השיר הופיע לראשונה במקום ה-21 במצעד הבילבורד הוט 100, במקום השלישי במצעד שירי הרוק & האלטרנטיביים, ובמקום השביעי ברולינג סטון טופ 100. בשאר רחבי העולם, הצליח השיר להגיע למקום השישי בקנדה ובאירלנד, תוך שהגיע ל-20 העליונים בבילבורד גלובל 200, באוסטרליה, במלזיה, בסינגפור ובהממלכה המאוחדת.
אותו אלבום הופעה נחשב גם לפסקול הרשמי של, Folklore: The Long Pond Studio Sessions.
ג'ו ואני מאוד אוהבים שירים עצובים.
אז זה היה [...] כאילו אנחנו כותבים את השיר העצוב ביותר.
אנחנו פשוט מאוד אוהבים שירים עצובים.
מה אני יכולה להגיד?" היא ציינה את הגשר של השיר כאחד הקטעים האהובים עליה בו: "אני כל כך מתרגשת להיות יום אחד מול קהל כשכולם שרים, "She would have made such a lovely bride / What a shame she's fucked in the head'".
ב-10 בדצמבר 2020, סוויפט הודיעה שאלבום האולפן התשיעי שלה והאלבום האחות של פולקלור, Evermore, ייצא בחצות וחשפה את רשימת הרצועות שלו, שם "Champagne Problems" הוצב במקום השני.
בהכרזה, סוויפט פרסמה תמונות של רצועות שונות, כולל "Champagne Problems", אותו סוויפט תיארה כ"כזה המדבר על לילה מיוחד, במהלכו מישהו הביא טבעת אירוסין לבת הזוג שלו וזו בחרה להתרחק ממנו ולהימנע מלהסכים להצעה".
סרטונים עם המילים של כל שיר באלבום הועלו לערוץ היוטיוב הרשמי של סוויפט; "Champagne Problems" צבר למעלה מ-51 מיליון צפיות נכון לינואר 2024. בסרטון, המילים מופיעות על גבי כוס שמפניה.
השיר נכלל גם ב-The "Dropped Your Hand While Dancing" Chapter, אוסף הזרמת מוזיקה של סוויפט שיצא על ידה ב-21 בינואר 2021, ובו ארבעה שירים נוספים מ-Evermore ואחד מ-Folklore.
"Champagne Problems" תואר כ"בלדה מלנכולית", עם שימוש בכלי נגינה מגוונים, תוך שימוש מכוון בשיטת לו-פיי; שהיא צורת הקלטת מוזיקה הנעשית במכוון באיכות נמוכה, מטעמים פיננסים או במטרה להשיג איכות שמע אותנטית יותר.
השיר מסופר על ידי בחורה שבעיותיה האישיות מפריעות למערכת היחסים הרומנטית שלה, מה שמוביל אותה לדחות את הצעת הנישואין של אהובה, שאירעה במסיבת חג המולד.
בבית השני היא שרה "סיפרת למשפחתך מסיבה כלשהי / לא יכולת להחזיק את זה בפנים / אחותך התיזה את הבקבוק / עכשיו אף אחד לא חוגג", כרמז לעובדה שהבחור היה כל כך בטוח שבת זוגו תגיד כן, עד שסיפר למשפחתם מראש.
השיר מציג אותה כשהיא לוקחת אחריות על עוגמת הנפש שנגרמה, תוך שהיא מצרה על מערכת היחסים שהתפרקה בגללה וזאת, בנוסף לכך שהיא צופה בו ממשיך הלאה.
ג'ייסון ליפשוטז מבילבורד תיאר את הנרטיב כ"תחושה שקטה של פגיעה הולכת וגוברת ככל שסיפור השיר על רומנטיקה מצומקת [...] הופך לדחוף יותר".
בנוסף, מציג השיר את המספרת כשהיא פונה לאהובה לשעבר בגוף שני: "Champagne Problems" נפתח בשורה "הזמנת את רכבת הלילה מסיבה כלשהי / אז אתה יכול לשבת שם עם הכאב הזה".
מבחינה מוזיקלית, הוא נכתב בסולם דו מז'ור בקצב של 90 פעימות בדקה.
טווח הקול של סוויפט משתרע בין E3 ל-G4.
"Champagne Problems" זכה לשבחים ביקורתיים נרחבים.
מבקרת ה-NME, האנה מלריאה, השוותה את "Champagne Problems" ללהיט "Love Story" של סוויפט משנת 2008, כשהשני מביניהם הוא שיר על קבלת הצעת נישואין בעוד שהראשון עוסק בדחייה של הצעת נישואין.
מדליין קרון מ-American Songwriter כינתה אותו כ"בלדה מהולה באכזבה".
היא חשבה שעל סמך הפזמון הראשון של השיר, הדבר "ניכר בקפדנות" כיצד "תוכניות שונות" מובנות בין שני אוהבים.
מאורה ג'ונסטון מאנטרטיינמנט ויקלי שיבחה את הפרטים ה"פונטיליסטיים" בשיר, והדגישה כיצד צמד המילים הפותח "הזמנת את רכבת הלילה מסיבה כלשהי / אז אתה יכול לשבת שם עם הכאב הזה" מתאר במדויק "מישהו שמחפש לברוח מעצמו, ולא רק המצב שלהם".
ברודי לנקסטר מ-The Sydney Morning Herald בחרה בשיר כדוגמה ליכולתה של סוויפט לכתוב על דמויות בדיוניות.
באינדפנדנט ציינו את כתיבתה של סוויפט לשבח גם כן.
מספר מבקרים, כמו פטריק ריאן מ-USA Today, בחרו ב-"Champagne Problems" כנקודת השיא ב-Evermore.
בובי אוליבייה מ-Spin ציין את השיר כנקודת השיא "שלא ניתן לדלג עליה" ב-Evermore, וציין לשבח את הרעיון להצעת נישואין כושלת כמו שמתוארת בשיר.
Club הפנתה כלפיו ביקורת חיובית, בעוד שטום בריהאן מ-Stereogum שיבח את המשמעות שלו.
ג'ייסון ליפשוטז מבילבורד שיבח באופן דומה את מילותיו והדגיש את המורכבות שבו, תוך שציין ש"סוויפט בוחנת נושאים כמו נישואין ואהבה".
כריס וילמן מווראייטי, תיאר את "Champagne Problems" כ"דוגמה מצוינת ליכולות שלה [סוויפט] כמספרת סיפורים שלא תמיד מספרת הכול".
מייקל ווד מלוס אנג'לס טיימס, שסקר את Evermore בחר ב-"Champagne Problems" כגולת הכותרת בו, וסבר שהטקסטים שלו טומנים בחובם "כל כך הרבה אמפתיה שאף אחת מהדמויות לא מסתיימת בתור האיש הרע".
ארגוןרשימהמיקוםמקוררולינג סטוןכל 206 השירים של טיילור סוויפט, לפי דירוג40BuzzFeed167 השירים הטובים ביותר של טיילור סוויפט, לפי דירוג1Uproxx50 השירים הטובים ביותר של טיילור סוויפט, מדורגים14Vulture179 השירים הטובים ביותר של טיילור סוויפט, לפי דירוג45Glamourשירי טיילור סוויפט מדורגים, 10 השירים הטובים ביותר והגרועים ביותר3
"Champagne Problems" היה הרצועה השנייה עם הביצועים המסחריים הגבוהים ביותר מ-Evermore אחרי הסינגל "Willow" (2020).
כל הרצועות מהאלבום הופיעו לראשונה ב-75 העליונים במצעד הבילבורד גלובל 200 בו-זמנית, כש-"Champagne Problems" הופיע לראשונה במקום ה-12. בארצות הברית, השיר הופיע לראשונה במקום ה-21 במצעד הבילבורד הוט 100 ובמקום השלישי במצעד שירי הרוק & האלטרנטיביים, שם שהה 20 שבועות והפך לשירה ה-17 של סוויפט שנכנס לעשירייה הפותחת במצעד.
הוא הופיע לראשונה במקום השביעי ברולינג סטון טופ 100 (מצעד שמתחרה בהוט 100), עם 152,700 עותקים שנמכרו ו-18.3 מיליון השמעות בשבוע הראשון שלו.
בשאר רחבי העולם, השיר הופיע לראשונה במקום השישי בקנדה הוט 100, שם הוא הפך לשירה ה-31 של סוויפט שנכנס לעשירייה הפותחת ובהמשך, קיבל על ידי איגוד תעשיית ההקלטות הקנדי (Music Canada) את תואר הזהב, על מכירת למעלה מ-40,000 עותקים במדינה.
הוא הגיע למקום השישי באירלנד, ה-12 באוסטרליה, ה-15 במלזיה ובהממלכה המאוחדת, ה-16 בסינגפור וה-24 בניו זילנד.
בהשראת הרצועה "Champagne Problems", מלון היוקרה הצרפתי רויאל שמפיין הוטל אנד ספא הציע לאורחיו חבילה חדשה בשם "פתרון שמפניה", הכוללת בקבוק דום פריניון, מותג השמפניה המוזכר במילות השיר.
ארון דסנר – הפקה, הקלטה, פסנתר, סינתיסייזר, גיטרה אקוסטית, סינת' בס
ג'ונתן לואו – הקלטה קולית, מיקסינג, הקלטה
לוגן קואל – בס זקוף
מקוםתאריםמכירותארצות הברית (RIAA)500,000הממלכה המאוחדת (BPI)זהב400,000קנדה (Music Canada)פלטינה40,000 מכירות + הזרמת מדיה בלבד
"Change" (בעברית: "להשתנות") הוא שיר צדקה של הזמרת כריסטינה אגילרה אשר יצא לאור ב-16 ביוני 2016 על ידי חברת התקליטים RCA רקורדס.
השיר נכתב על ידי אגילרה עצמה, Who Is Fancy ופלו ריאוטר והופק על ידי ריאוטר עצמו ומרטין טרפה.
אגילרה חשפה לראשונה את השיר בתוכנית של ראיין סיקרטס ביום יציאתו.
השיר נכתב לזכר ההרוגים בפיגוע הירי במועדון הלהט"ב באורלנדו וכל הכנסות השיר נתרמו למשפחות של הקורבנות.
מבחינה לירית השיר עוסק בזהות עצמית וקבלה ומבחינה מוזיקלית הוא בלדת גוספל.
הוא זכה לביקורות חיוביות ששיבחו את היכולות הווקאליות של אגילרה ואת מילות השיר.
השיר לא זכה להצלחה מסחרית כאשר לא הצליח להיכנס למצעד האמריקאי הרשמי.
במצעד הדיגיטלי האמריקאי השיר גם לא זכה להצלחה כאשר הגיע למקום ה-32 בלבד.
גם בקנדה השיר לא זכה להצלחה כאשר הגיע למקום ה-36 בלבד במצעד הקנדי הרשמי ולמקום ה-40 במצעד הקנדי הדיגיטלי.
גם באירופה השיר לא זכה להצלחה כאשר דורג במספר מועט של מדינות ביבשת ובמקומות נמוכים.
Champagne Problems הוא אלבום האולפן השמיני של הזמרת הרומנייה אינה.
האלבום יצא לאור ב-7 בינואר 2022, בהוצאת חברת התקליטים גלובל רקורדס.
האלבום עצמו יצא בשני חלקים חלק ראשון Champagne Problems #DQH1 וחלק שני Champagne Problems #DQH2. בדומה לאלבומה הקודם של הזמרת, Heartbreaker (2020), במשך כ-18 ימים באחוזה שבה התגוררה אינה עם מספר כותבי שירים ומפיקים מוזיקליים.
כדי לתעד את תהליך ההתקדמות, אינה העלתה וולוגים ביוטיוב כל יומיים.
אלבום האולפן השביעי של אינה, Heartbreaker, הוקלט במהלך תקופה של שלושה שבועות בנובמבר 2020 באחוזה שכורה בבוקרשט עם שני אולפני הקלטות, בהם התגוררה אינה עם כותבי השירים והמפיקים המוזיקליים הרומניים סבסטיאן ברק, מרצ'ל בוטזן, סיינטה, אלכסנדרו קוטוי ומינלי.
אינה תיעדה את ההתקדמות באמצעות הוולוגים היומיים שהעלתה לערוץ היוטיוב שלה, שפעל בין 3 ל-21 בנובמבר 2020. אינה חשפה את שם האלבום ורשימת הרצועות שלו באמצעות פוסטים באינסטגרם ב-27 בנובמבר.
באותו התאריך, האלבום היה זמין להאזנה ביוטיוב ו-SoundCloud.
בהמשך, הועלה לפלטפורמות האחרות, תוך שהיה זמין להורדה דיגיטלית כבר ב-4 בדצמבר 2020.
בתחילת דצמבר 2021, הכריזה אינה על העונה השנייה של Dance Queen's House, יחד עם טריילר נלווה שהתפרסם בערוץ היוטיוב שלה.
בניגוד לעונה הקודמת, הוולוגים הועלו כל יומיים ולא כל יום.
אינה עבדה עם אותם כותבי השירים והמפיקים מהעונה הקודמת, אך הזמינה כמה אחרים ממדינות שונות.
בפרק האחרון, חשפה אינה את שם האלבום, Champagne Problems, ואפשרה להזמין אותו מראש.
האלבום מכיל בסך הכל 15 שירים, החלק הראשון מעוצב כ-Champagne Problems #DQH1, והוא יצא לאור ב-7 בינואר 2022.
אזורתאריך יציאהפורמטגרסהחברת תקליטיםמקורכלל העולם7 בינואר 2022הורדה דיגיטלית • הזרמת מוזיקהChampagne Problems #DQH1גלובל11 במרץ 2022Champagne Problems #DQH2
Championships הוא אלבום האולפן הרביעי של הראפר האמריקאי מיק מיל.
האלבום יצא לאור ב-30 בנובמבר 2018, על ידי חברות התקליטים אטלנטיק רקורדס ומייבאך מיוזיק גרופ.
האלבום מכיל הופעות אורח של פאבולוס, אנואל AA, קארדי בי, ריק רוס, ג'יי-זי, פיוצ'ר, רודי ריץ', יאנג ת'אג, דרייק, קודאק בלאק, אלה מאי, 21 סבאג', מליי, ג'רמי ו-PnB רוק.
בהפקת האלבום השתתפו בנגלדש, קארדו, קוביטס, סי-סיק, דון קאנון, היט-בוי, היטמאקה, פרינס כרישאן, טיי קית' ו-ויזי, בין היתר.
הסינגל המוביל מתוך האלבום, "Going Bad" בהשתתפות דרייק יצא לאור ב-22 בינואר 2019.
Championships קיבל ביקורות חיוביות ממבקרי המוזיקה והגיע היישר אל המקום הראשון במצעד הבילבורד 200, ומכר 229,000 יחידות שקולות לאלבום בשבוע הראשון.
מקוםתאריםמכירות קנדה (Music Canada) פלטינה 80,000 הממלכה המאוחדת (BPI) כסף 60,000 ארצות הברית (RIAA) פלטינה 1,000,000
Champagne Poetry הוא שיר של הראפר והזמר הקנדי דרייק.
השיר יצא לאור ב-3 בספטמבר 2021, כרצועה הראשונה מתוך אלבום האולפן השישי של דרייק, Certified Lover Boy.
השיר התקבל באופן חיובי על ידי המבקרים וזכה לרמיקסים מאמנים שונים כגון לופה פיאסקו, פרדי גיבס, IDK ועוד.
הביטוי החוזר בשיר, "I love you, I love you, I love you", הוא ציטוט מוזיקלי ולירי מתוך השיר "Michelle" של הביטלס.
בהתאם לכך, דרייק העניק קרדיט ללנון-מקרטני על כתיבת השיר.
Chaise Longue הוא סינגל הבכורה של צמד הרוק האנגלי וט לג, שיצא תחת חברת ההקלטות דומינו ב-15 ביוני 2021 כסינגל המוביל מתוך אלבום הבכורה שלהן, Wet Leg.
השיר הפך לויראלי בשנת 2021, לאחר שזכה למיליוני השמעות וצפיות והוא זכה בפרס גראמי לביצוע האלטרנטיבי הטוב ביותר בטקס פרסי גראמי ה-65.
"Chanel" הוא סינגל שהוקלט על ידי הזמרת האמריקאית בקי ג'י והזמר פסו פלומה.
הוא יצא לאור ב-30 במרץ 2023, על ידי חברות התקליטים קימוסבי רקורדס, RCA רקורדס וסוני מיוזיק לטין כסינגל המוביל מתוך האלבום Esquinas.
את השיר כתבו ג'י, אדגר באררה, ז'סוס רוברטו לאיה גרסיה וחסן לאיה.
השיר הגיע למקום השמיני במצעד השירים הלטיניים.
במיאמי, המלחין אדגר באררה היה זה שנתן לפסו פלומה את הרעיון להקליט איתה, אז באררה יצר קשר עם הצוות של ג'י והיא הסכימה במהירות.
לפני חשיפת שיתוף הפעולה, ב-29 במרץ 2023, פרסמה ג'י תמונה באינסטגרם ובפייסבוק עם הביטוי ממילות השיר, "Te llevé a Chanel" (בתרגום לאנגלית: "I take you to Chanel"), כדי שפסו ישיב "También escogió Cartier" (בתרגום לאנגלית: "He also chose Cartier"), ועד מהרה החלו שמועות על שיתוף פעולה בין השניים.
ב-30 במרץ, "Chanel" הוכרז רשמית באמצעות חשיפת העטיפה שלו ברשתות החברתיות של שני הזמרים ובפראג'ין רקורדס, חברת התקליטים של פסו פלומה, והוא פורסם בבכורה בלילה של אותו יום.
הווידאו קליפ הרשמי של השיר פורסם ב-6 באפריל 2023 שבוע אחרי יציאתו כסינגל.
נכון ליוני 2023 עומד מונה הצפיות של הקליפ על למעלה מ-100 מיליון צפיות.
מקוםתאריםמכירותמקסיקו (AMPROFON)פלטינה140,000 מכירות + הזרמת מדיה בלבד
אזורתאריך יציאהפורמטחברת תקליטיםמקורכלל העולם30 במרץ 2023הזרמת מוזיקה • הורדה דיגיטליתקימוסבי • RCA • סוני לטין
"Champagne Rosé" (בעברית: "שַׁמְפַּנְיָה רוֹזֶה") הוא שיר שהוקלט על ידי הראפר האמריקאי קוואבו בהשתתפות הזמרת-יוצרת האמריקאית מדונה והראפרית האמריקאית קארדי בי, מתוך אלבום הבכורה שלו, Quavo Huncho (2018).
הוא יצא לאור ב-12 באוקטובר 2018, בהוצאת חברות התקליטים קפיטול רקורדס, מוטאון וקוואליטי קונטרול מיוזיק, ביחד עם שאר שירי האלבום.
את השיר כתבו השלושה ביחד עם סטארה, רסול דיאז ומורדה ביטס, שהפיקו אותו גם כן.
מבקרי המוזיקה הפנו כלפי השיר ביקורות מעורבות וחיוביות כאחד.
מבחינה מסחרית, זכה השיר להצלחה כאשר דורג במקום ה-20 במצעד השירים מתחת להוט 100, אף על פי שלא הופץ כסינגל.
בספוטיפיי הצליח לצבור במרוצת השנים למעלה מ-18 מיליון השמעות בסך הכול.
השיר נכתב על ידי מדונה, קארדי בי, סטארה, רסול דיאז, מורדה ביטס וקוואבו והופק על ידי סול-גוט-היטס, קוואבו ומורדה ביטס.
הוא הוקלט בתקופה בה הקליטה מדונה את אלבום האולפן הארבעה-עשר שלה, Madame X.
שלושת האמנים הודיעו במשך תקופה מסוימת כי הם עתידים להקליט שיתוף פעולה ביחד.
במהלך השיר אומרת קארדי בי , כתגובה על כך שהגדירו אותה כזמרת של להיט אחד ("Bodak Yellow").
בהמשך לכך, היא מאזכרת את שחקן הכדורסל האמריקאי לברון ג'יימס; באותה התקופה נהגה לצפות במשחקי NBA לעיתים קרובות.
בקטע נוסף שרים קוואבו ומדונה על אמן האשליות דייוויד בליין, הידוע בכך שהוא מרשים ידוענים ואנשים בכישרונותיו.
"Champagne Rosé" זכה לביקורות מעורבות וחיוביות כאחד מטעם מבקרי המוזיקה.
ב-That Grape Juice הגדירו את מדונה בתור "מלכת הפופ", תוך שציינו את תרומתה המוזיקלית של קארדי בי גם כן.
ברולינג סטון הפנו ביקורת מעורבת יותר כלפי השיר וכתבו, .
במגזין בילבורד חשפו שווידאו קליפ נלווה היה צריך לצאת, אך הדבר נגנז בהמשך לכך.
כמו כן, נכתב כי .
ב-Consequence of Sound מתחו ביקורת על השיר וטענו כי מדובר בקטע לא נעים להאזנה, ביחס לשירים אחרים באלבום.
במקור, פורסם באינסטגרם של מדונה תמונה בה היא אוחזת בכוס שמפניה בתור הצצה לקליפ אפשרי של "Champagne Rosé".
בהמשך לכך, לא אושר הדבר כרשמי אך במגזין בילבורד פורסמה כתבה בה ציינו את הכיוון להוציא קליפ נלווה שיעזור בקידום המסחרי של השיר.
עם זאת, הוחלט לוותר על הרעיון.
האודיו של השיר הועלה לערוץ היוטיוב של ב-11 באוקטובר 2018, עם תמונה של האלבום בו נכלל.
נכון לאוגוסט 2023 עומד מונה הצפיות של הקליפ על למעלה מחצי מיליון צפיות.
הקרדיטים והצוות מותאמים מהערות האלבום של Quavo Huncho.
אזורתאריך יציאהפורמטחברת תקליטיםמקורכלל העולם12 באוקטובר 2018הזרמת מוזיקה • הורדה דיגיטליתקפיטול • מוטאון • קוואליטי קונטרול
"Chameleon" (בעברית: "זִקִית") הוא שיר שהוקלט על ידי הזמרת-יוצרת הרומנייה סנדרה אן.
בשנת 2019. הוא יצא לאור ב-15 באוגוסט באותה השנה, בהוצאת חברת התקליטים טראנס מיוזיק, כסינגל שלא מתוך אלבום.
את השיר כתבה סנדרה ביחד עם מונואר שהיה אחראי על הפקתו המוזיקלית.
שמונה ימים לאחר יציאתו, הופץ וידאו קליפ נלווה שנועד לעזור בקידום המסחרי של "Chameleon".
השיר נכתב על ידי מונואר וסנדרה אן.
והופק על ידי מונואר גם כן.
ב-17 בפברואר 2023, ארבע שנים מיציאתו המקורית, הוציאה גרסה נוספת של השיר שהפעמה שלה איטית יותר מזו המקורית.
הווידאו קליפ הרשמי של השיר פורסם ב-23 באוגוסט 2019, שמונה ימים לאחר יציאתו כסינגל.
את הקליפ ביים סילביו מינדרוק.
הקונספט שלו מגולל את סנדרה אן.
בלב מדבר, כשהיא לבושה בתלבושות שונות שעוצבו על ידי QueenAtelier.
לאורכו, היא מבצעת את הבתים ורוקדת תוך כדי.
נכון לאוגוסט 2024 עומד מונה הצפיות של הקליפ על למעלה מ-42 מיליון צפיות.
אזורתאריך יציאהפורמטחברת תקליטיםמקורכלל העולם15 באוגוסט 2019סטרימינג • הורדה דיגיטליתטראנס
"Chains" הוא שיר רית'ם אנד בלוז שנכתב על ידי צמד כותבי השירים, בני הזוג ג'רי גופין וקרול קינג.
השיר הפך ללהיט של להקת הבנות האמריקאית The Cookies בשנת 1962 ושל להקת הרוק הבריטית הביטלס, שהקליטו אותו עבור אלבום הבכורה שלהם בשנת 1963. קרול קינג הקליטה גרסת סולו לשיר זה באלבומה משנת 1980, Pearls: Songs of Goffin and King.
השיר היה הפסקול של סצנת כתוביות הפתיחה של הסרט דברים שלמדתי מאמא .
במקור, השיר הוצע לאחים אברלי, שהקליטו גרסה ביולי 1962, אך החליטו שלא לשחרר אותה.
להקת ה-Cookies, ששימשה גם כלהקת ליווי, הקליטה את השיר.
ובסוף 1962 זה היה השיר הראשון שלהן שהופיע במצעדי הפזמונים מאז "In Paradise", שהגיע למקום התשיעי בשנת 1956.
הסינגל, שיצא על ידי חברת התקליטים Dimension Records, הגיע למקום השישי במצעד ה-R&B של Billboard, למקום ה-17 במצעד בילבורד הוט 100 ולמקום הרביעי בקנדה.
מרגרט רוס – שירת רקע
דורותי ג'ונס – שירת רקע
אווה בויד – שירת רקע
גרסת הסינגל של ה-Cookies הפכה לקאבר פופולרי בקרב להקות מליברפול לאחר צאתו בנובמבר 1962, ונכללה לזמן קצר גם ברפרטואר ההופעות החיות של הביטלס.
הם הקליטו את השיר ב-11 בפברואר 1963 בארבעה טייקים, כשהטייק הראשון נבחר כטוב ביותר.
ג'ון לנון ניגן את הפתיח על מפוחית.
ג'ורג' האריסון שר את השירה הראשית בגרסת הביטלס, וכרצועה הרביעית באלבום הבכורה שלהם, היא היוותה את הפעם הראשונה שבה רבים מהמעריצים שמעו את האריסון שר שירה ראשית בשיר שיצא באופן מסחרי.
הם ביצעו את השיר בשידור חי במספר תוכניות רדיו של ה-BBC, כולל Side by Side, Here We Go ו-Pop Go the Beatles.
אף שאף אחת מההופעות הללו לא נכללה באוסף Live at the BBC שיצא בשנת 1994, היא שוחררה לבסוף באוסף On Air – Live at the BBC Volume 2 בשנת 2013.
ג'ורג' האריסון – שירה ראשית, גיטרה מובילה
ג'ון לנון – גיטרת רית'ם, מפוחית, קולות הרמוניה
פול מקרטני – בס, קולות הרמוניה
Chainsaw Man (ביפנית: チェンソーマン) היא סדרת מאנגה יפנית מאת טאטסוקי פוג'ימוטו.
הסדרה פורסמה במקור במגזין Shueisha Weekly Shōnen Jump בין דצמבר 2018 עד דצמבר 2020, בעוד שהחלק השני של הסדרה פורסם בהמשך באתר/יישום ביולי 2022. כל פרקי הסדרה פורסמו בהמשך גם ב-19 כרכים.
נכון לדצמבר 2024 נמכרו מעל ל-30 מיליון עותקים של כרכי הסדרה, מה שהופך אותה לאחת מסדרות המאנגה הנמכרות ביותר בכל הזמנים.
עלילת הסדרה מתמקדת בנער הצעיר והעני דנג'י אשר נדרש לשלם את חובותיו של אביו המנוח לארגון היאקוזה.
על מנת לשלם את החוב הוא עובד עבור היאקוזה בציד שדים יחד עם שד המחמד שלו, פוצ'יטה, אשר מסוגל להפוך למסור שרשרת.
לאחר שהיאקוזה בוגדים בו והורגים אותו, פוצ'יטה מקריב את חייו על מנת להחיות את דנג'י, מתמזג איתו, ומעניק לו את היכולת להפוך ל"איש מסור השרשרת" - הכלאה בין בן אנוש לשד בעל שלושה מסורי שרשרת.
בעקבות כך דנג'י מצטרף בהמשך לסוכנות ממשלתית המתמקדת בלחימה בשדים המאימים על ביטחון הציבור ביפן.
דנג'י הוא צייד שדים צעיר שמסוגל להפוך ל"איש מסור השרשרת".
פוצ'יטה - שד קטן שמתמזג עם דנג'י ובאופן זה מציל את חייו והופך אותו לאיש מסור השרשרת.
מאקימה - צייד שדים מסתורי ומניפולטיבי בדרג גבוה.
אקי הייקאווה - צייד שדים מיומן שמסייע לדנג'י.
קישיבה - צייד שדים ותיק שהופך למנטור של דנג'י.
עיבוד האנימה של הסדרה, בבימויים של ריו נאקאיאמה ומאקוטו נקזונו, עלה לראשונה לשידור באוקטובר 2022.
סרט אנימה המבוסס על הסדרה, בשם "Chainsaw Man – The Movie: Reze Arc", עלה לאקרנים בספטמבר 2025.
בשנת 2021, היא זכתה בפרס שוגקוקאן בקטגוריית סדרות השונן ובפרס הארווי בקטגוריית המאנגה הטובה ביותר בין השנים 2021 ל-2023.
הסרט מהווה המשך ישיר לעונתה הראשונה של סדרת האנימה; ככזה, הוא הופק על ידי אולפן "MAPPA", בוים על ידי טאצוּיה יושיהארה, ונכתב בידי הירושי סקו.
הסרט עלה לאקרנים ביפן ב-19 בספטמבר 2025 בהפצת חברת "טוהו".
מחוץ ליפן, הסרט עלה לאקרנים בהפצת "קראנצ'ירול" באמצעות "סרטי סוני" – החל מ-24 בספטמבר 2025 במספר מדינות באסיה, ועד להפצה כלל-עולמית ב-24 באוקטובר 2025. בישראל, הסרט עלה לאקרנים ב-23 באוקטובר 2025.
לאחר הקרב נגד "איש הקטאנה", נשלחת פאוור לניקוז עודף הדם והכוח שלה.
מאקימה מצוותת לדנג'י שותף זמני חדש – שד הכריש "בים" – ומזמינה אותו למרתון סרטים כדייט.
לאחר שהשניים מתרגשים עד דמעות מהסרט האחרון במרתון, מאקימה אומרת לדנג'י כי יש לו לב אנושי.
בהשראת דבריה, דנג'י מגלה חמלה גדולה יותר במהלך סיורו הבא ומחליט לתרום כסף לקורבנות התקפות השדים.
בעקבות סופה פתאומית, הוא מחפש מחסה בתא טלפון ופוגש את רזה, עובדת בבית קפה סמוך, והשניים מתיידדים.
אף על פי שהוא מנסה להרחיק את עצמו ממנה, דנג'י שב לבקר בבית הקפה, ומשתכנע שהיא מגלה כלפיו חיבה אמיתית.
במקביל, מאקימה מצוותת לאקי היאקאווה את שד המלאך במשימה לאסוף את שאריותיו המפוזרים של "שד האקדח".
אופייו העצל והציני של המלאך מעורר חיכוכים ביניהם, ולאחר שהשניים נתקלים בשד ואקי נאלץ לחסלו לבד, הוא מצהיר כי לעולם לא יצליחו להסתדר.
רזה מגלה שדנג'י מעולם לא למד בבית ספר ומזמינה אותו לבלות עמה לילה בבית ספר, שם היא מלמדת אותו לשחות בבריכה.
כשסערה נוספת כולאת אותם בבניין, דנג'י מתחבט ברגשותיו כלפיה וכלפי מאקימה.
לפתע תוקף אותם גבר מסתורי המבקש לענות את רזה ולשבור את לבו של דנג'י, אך רזה מתגלה כמיומנת וחזקה – היא מחסלת את התוקף ומתאחדת עם השד שעמו כרת חוזה, "שד הטייפון".
רזה מזמינה את דנג'י לפסטיבל, מובילה אותו לנקודת תצפית מבודדת על מנת לצפות בזיקוקים, ומבקשת ממנו לעזוב את יחידת הביטחון הציבורי ולברוח עמה.
כשדנג'י מסרב, היא מנשקת אותו – ואז נושכת את לשונו ופוצעת אותו קשות, וחושפת כי כל מטרתה הייתה להשיג את לבו.
לפני שהיא מספיקה להרוג אותו, בים מציל אותו, והיא נאלצת לחשוף את צורתה האמיתית – "שד הפצצה".
בים נושא את דנג'י הפצוע למפקדת יחידה 2, שם נמצאים אקי והמלאך.
הארבעה מנסים להימלט ברכב בעוד שאר חברי היחידה נלחמים ברזה, שהורגת רבים מהם באכזריות.
דנג'י מתאושש ונלחם בה, אך מובס שוב כשהיא מנצלת את גופה כנשק מתפוצץ.
על אף סיועם של אקי ושד האלימות שמסיחים את דעתה של רזה, מגיע גם שד הטייפון לעזור לה.
דנג'י מוחזר לחיים בעזרת המלאך, שמעודד אותו, יחד עם בים, להשתמש בכוחותיו בחכמה – רעיון שגורם לו לרכוב על בים בצורת הכריש שלו לקרב הסופי.
במהלך העימות, הרוחות העזות שמייצר שד הטייפון כמעט מעיפות את המלאך, אך אקי מציל אותו.
אחיזתו במלאך גורמת לקיצור חייו בחודשיים, כיוון שכוחותיו של המלאך שואבים חיים מכל מגע אנושי.
דנג'י מצליח לבסוף לחסל את שד הטייפון, אך רזה פוצעת את בים אנושות.
דנג'י קושר את רזה בשרשראותיו ושניהם שוקעים יחד אל מעמקי הים – מקום שבו אינה יכולה להשתמש בכוחותיה.
בהמשך דנג'י מציל את רזה ומחייה אותה.
השניים יושבים על החוף, ורזה מודה שנכשלה במשימתה ושמעולם לא חשה כלפיו דבר, אך דנג'י מציע לה לברוח יחד ומבקש שתפגוש אותו למחרת בבית הקפה.
קישיבה מגלה לאקי כי רזה היא סוכנת סובייטית שעברה ניסויים בילדותה.
רזה מחליטה לשנות את דעתה ויוצאת לפגוש את דנג'י, אך בדרכה לבית הקפה נרצחת בידי מאקימה והמלאך.
בסצנה שאחרי הכתוביות נראה דנג'י ממתין לרזה בבית הקפה כשזר פרחים בידו, אך פאוור מופיעה במקומה, כשהיא מתרברבת על כך שהצליחה למצוא אותו.
היא מניחה בטעות שהזר נועד לה ומסמיקה מהמחווה, ודנג'י מתלבט אם להעניק לה את הפרחים – עד שהוא מחליט לאכול אותם, למורת רוחה של פאוור שמנסה לחטוף אותם ממנו.
ב-17 בדצמבר 2023, במסגרת אירוע "Jump Festa '24", הוכרז הפקתו של סרט האנימה "Chainsaw Man – The Movie: Reze Arc".
הכרזה נוספת נערכה ב-22 בדצמבר 2024 באירוע "Jump Festa '25", ובה נחשף כי הסרט עתיד לעלות לאקרנים ביפן במהלך שנת 2025, בהפצת חברת "טוהו".
צוות ההפקה והמדבבים מהעונה הראשונה של סדרת האנימה שבו לתפקידיהם; טאצויה יושיהארה, ששימש כבמאי קטעי הפעולה של העונה הראשונה וביים את פרקים 4 ו-10, שימש כבמאי הסרט.
את המוזיקה לסרט הלחין קנסוקה אושיו, ששב לתפקידו מהפקת סדרת האנימה.
שיר הנושא של הסרט, "Iris Out", שמבוצע על ידי קנשי יונזו, בעוד ששיר הסיום הוא "Jane Doe", בביצוע משותף של יונזו והיקארו אוטדה.
יונזו שב לפרויקט לאחר שביצע בעבר את שיר הפתיחה של עונת האנימה הראשונה, "Kick Back".
הסרט הופץ ביפן על ידי חברת "טוהו", ועלה לאקרנים ב-19 בספטמבר 2025. הוא הוקרן ב-75 מדינות בפורמטים רגילים וכן בפורמט "IMAX", כאשר גרסאות MX4D, 4DX ו-Dolby Cinema הופצו בבתי קולנוע נבחרים בלבד החל מ-4 באוקטובר 2025.
ביום הבכורה ביפן נמכרו מעל 272,000 כרטיסים, וההכנסות הסתכמו ביותר מ-420 מיליון ין (כ-2.8 מיליון דולר אמריקני).
בסוף השבוע הראשון להקרנתו מכר הסרט 807,000 כרטיסים, עם הכנסות של 1.251 מיליארד ין (כ-8.46 מיליון דולר), והגיע למקום הראשון בטבלת שוברי הקופות ביפן – לאחר שדחק מהמקום הראשון את "קוטל השדים: מבצר האינסוף", שעמד בראש הרשימה במשך תשעה שבועות רצופים.
בדרום קוריאה, הוביל הסרט את טבלת שוברי הקופות שבועיים ברציפות, עם הכנסות של כ-1.8 מיליון דולר.
באתר הביקורות "Rotten Tomatoes" קיבל הסרט את הציון 100% על סמך 29 ביקורות.
באתר "Metacritic", המשתמש בממוצע משוקלל, קיבל הסרט ציון 72 מתוך 100 בהתבסס על 9 ביקורות – נתון המעיד על "ביקורות חיוביות לרוב".
ריצ'רד איזנבייס מאתר "Anime News Network" העניק לסרט ציון A, ושיבח את איכות האנימציה, סצנות הפעולה, המוזיקה והסיפור.
הוא ציין במיוחד את מערכת היחסים "העמוקה והמרירה-מתוקה" בין דנג'י לרזה, שלדבריו הופכת את הסרט ל"כזה ששווה לצפות בו".
וילסון צ'פמן מ-"IndieWire", שנתן לסרט ציון B+, החמיא אף הוא לאנימציה, לסצנות האקשן, לעיצוב הדמויות, לסיפור ולדיבוב.
(בעברית: "צ'ארלי נשך לי את האצבע – שוב!") הוא סרטון וידאו ביתי בן 55 שניות, שפורסם באתר YouTube ובתקופות מסוימות נחשב לסרטון הנצפה ביותר אי פעם, עם מעל מיליארד צפיות (נכון ל-2 באפריל 2024).
לפי אחת המדידות, היה סרטון זה הנצפה ביותר במשך יותר משנתיים, עד אפריל 2010.
הסרטון מתאר סיטואציה קצרה בין שני אחים בריטים, בגיל שלוש ובגיל שנה, היושבים בכורסה.
בסרטון מגיש האח הגדול יותר, הארי, את אצבעו לפיו של האח הצעיר, צ'ארלי.
צ'ארלי נושך את אצבע אחיו, בעוד האח הגדול מייבב וצועק מכאבים, עד שלבסוף מצליח לשחרר את אצבעו מפיו של צ'ארלי.
הסרטון הפך תוך זמן קצר לסרטון ויראלי.
פחות משנה לאחר העלאתו לרשת, במרץ 2008, היו לו 12 מיליון צפיות.
בדצמבר 2008 כבר היה הסרטון אחד מ-12 הסרטונים הנצפים ביותר ב-YouTube עם 65 מיליון צפיות.
עד אפריל 2009 נצפה הסרטון 92 מיליון פעמים, ובחודש אוגוסט 2009 הפך לסרטון הנצפה ביותר אי פעם לאותה תקופה, והכניס לגוגל לא מעט כסף מפרסום.
כתוצאה מהתפשטות הסרטון הפכו שני הילדים לכוכבים.
הארי וצ'ארלי זכו לבלוג וידאו משלהם, ואף הודפסו חולצות טי-שירט ולוחות שנה עם תמונותיהם ועם הלוגו "Charlie Bit My Finger".
החל מיולי 2010 הועלו ל-YouTube למעלה מ-30 סרטונים נוספים של הארי וצ'ארלי, על ידי אביהם, בהם נראים הילדים מתבגרים, ומלווים באמם ובאחיהם הקטן.
גם סרטונים אלה זכו לצפייה על ידי מיליונים.
ברחבי העולם הוקמו אף מועדוני מעריצים.
4 שנים לאחר שהועלה לראשונה לרשת קיבל האב המחאה על סך 120 אלף פאונד ישירות מגוגל, שמייצגים את חלקו של בעל הסרטון מכלל ההכנסות בעקבות פרסומות באתר.
בסך הכל, הרוויחה משפחתם כמיליון ליש"ט מהסרטון.
הבמאי ג'ף צ'אן ערך את הסרטון ויצר לו גרסה חדשה ומפחידה בה זומבים מסתערים ומנסים לנשוך את האצבע.
הסרטון הוצג בפסטיבל CFC Worldwide Short Film Festival בשנת 2011 בטורונטו, קנדה.
באחד הראיונות עמו הגיב אביהם של הבנים ואמר: .
במאי 2021 נמכר העותק המקורי של הסרטון כאסימון חסר תחליף (NFT -non fungible token) לאספן פרטי, תמורת 760,999 דולר, והמשפחה שיצרה אותו הורידה את המקור מיוטיוב לצמיתות.
בכך שבר הסרטון שיא נוסף, בהיותו הסרטון הביתי הקצר, שנמכר בסכום הגבוה ביותר מעולם.
העותק המקורי נשאר ברשת יוטיוב עד חודש יולי 2021 עם התראה על המכירה, ואז הוסר.
עותקים של הסרטון עדיין זמינים ברשת.
"Changes" הוא סינגל של הראפר טופאק שאקור.
השיר יצא כסינגל בתאריך 13 באוקטובר 1998,לאחר מותו של טופאק.
בשיר נעשה שימוש חוזר בשורות מהשיר "Wonder If Heaven Got A Ghetto" שנכתב באותה שנה, וגם משירים שלא יצאו לאור.
דגימות השיר לקוחות מהשיר "The Way It Is" של הזמר ברוס הורנסבי.
אותו יואי אשר מוזכר בשיר ("two shots in the dark, now Huey's dead") הוא יואי ניוטון, מייסד הפנתרים השחורים.
השיר דורג במקום הראשון במצעד השירים בנורווגיה ובהולנד.
בשנת 2008 השיר עלה לראש טבלת הרינגטונים במגזין המוזיקה בילבורד.
בשנת 2009 נבחר השיר כאחד מתוך 12 שירים שיופיעו בעמוד ה־Myspace הרשמי של הכס הקדוש.
"Chasing Pavements" (בעברית: "מרדף מדרכות") הוא הסינגל השני של הזמרת הבריטית אדל.
השיר נכתב על ידיה ועל ידי דן וילסון לאלבומה הראשון 19. השיר יצא לאור באופן דיגיטלי באירלנד ב-13 בינואר 2008 ונכנס לטבלת המצעד האירי, למקום 26 בו בזמן בו יצא כששווק באופן פיזי לקהל הרחב בחנויות המדיה השונות הגיע הסינגל למקום ה-19, ולימים אף למקום השביעי.
ב-20 בינואר 2008 הגיע הסינגל למקום השני בטבלת הסינגלים הבריטי כשלא שווק באופן פיזי בבריטניה.
השיר נכתב אודות מערכת היחסים הכושלת של אדל ובן זוגה לשעבר, מערכת היחסים שנחלה אי הצלחה שרדה רק שישה חודשים.
בוקר אחד ב־6:00, אחרי שגילתה כי בן זוגה בוגד בה, יצאה אדל לבר בו שכן בן זוגה בעת בילוי.
כאשר הגיעה לבר, אדל חבטה בו בפניו.
אחרי שסולקה מהבר על ידי מאבטחים ושירותי ביטחון מקומיים, הלכה אדל לבדה ברחוב וחשבה "אחרי מה את רודפת?
רדיפתך היא דרך ריקה ללא מוצא".
אדל התחילה לזמר מילים במנגינה מומצאת שהמציאה ע"פ המחשבה לעיל.
כאשר הגיעה לביתה הלחינה כשלושה אקורדים לשירה.
"Chasing Pavements" היה לסינגל בין הנמכרים ביותר בממלכה המאוחדת לשנת 2008, בהיותו במקום ה-27, עם יותר מ-280,000 מכירות.
השיר הופיע בתוכניות מספר כגון: "Hollyoaks" (שלושה פרקים), Wild Child", 90210", ועוד.
אדל ביצעה את השיר ובנוסף את השיר "Cold Shoulder" בתוכניות "סאטרדיי נייט לייב" (ב-18 באוקטובר 2008) וב-Friday Night with Jonathan Ross (ב-7 בדצמבר 2007).
הבי-סייד של הסינגל הוא "That's It, I Quit, I'm Movin' On", סינגל בליווי גיטרה אקוסטית.
השיר היה לאחד מן המצליחים ביותר של אדל עם יותר מ-1,200,000 מכירות, ועלייתו הראשונה של שיר מאת היוצרת אדל לטבלת הבילבורד.
השיר זכה בקטגוריית – "הופעת הפופ של אישה הטובה ביותר", והיה מועמד בקטגוריות – "הקלטת השנה", ו"שיר השנה", במהלך טקס גראמי לשנת 2008.
הקליפ המוזיקלי לשיר, שהיה מועמד בטקס פרסי הVMA לכוריאוגרפיה הטובה ביותר לשנת 2008, מתרכז בזוג אחרי תאונת דרכים (הזוג נסע במכונית הפג'ו 505) בהייד פארק שבלונדון.
הקליפ הופק על ידי מת'יו קולן, חברת "Motion Theory".
מקוםתאריםמכירותאיטליה (FIMI)זהב10,000ארצות הברית (RIAA)פלטינה1,000,000בריטניה (BPI)פלטינה1,000,000דנמרק (IFPI Denmark)זהב7,500נורווגיה (IFPI Norway)זהב5,000קנדה (Music Canada)פלטינה 2×160,000סיכוםבכל העולם6,893,520 מכירות + הזרמת מדיה בלבד
אזורתאריך יציאהפורמטחברת תקליטיםמקוראירופה11 בינואר 2008הזרמת מוזיקה • הורדה דיגיטליתXLהממלכה המאוחדת14 בינואר 2008
Charlie Brown הוא סינגל של להקת הרוק האלטרנטיבי הבריטית, קולדפליי.
הוא הסינגל השלישי מתוך אלבום האולפן החמישי של הלהקה, Mylo Xyloto.
השיר נכתב על ידי גיא ברימן, ג'וני באקלנד, וויל צ'מפיון, כריס מרטין ובריאן אינו.
"Charlie Brown" היה השיר הראשון שהוקלט במהלך העבודה על האלבום ובתחילה נקראה "Cartoon Heart".
שם השיר, אשר מבוסס על שמו של הגיבור הראשי בסדרת הקומיקס "פינאטס", ניתן לו בשל כך שמילות השיר נכתבו בהשראת הקומיקס "פינאטס".
ב-6 בדצמבר 2011 קולדפליי העלו לחשבון היוטיוב שלהם וידאו קליפ לא רשמי לשיר אשר הכיל אוסף של קטעי וידאו שצולמו במהלך סבב ההופעות של הלהקה משנת 2011. הווידאו קליפ הלא רשמי בוים על ידי מאט ווייטקרוס ומארק רובוטהאם.
הווידאו קליפ הרשמי של השיר, אשר צולם בין נובמבר 2011 עד ינואר 2012, פורסם לראשונה ב-3 בפברואר 2012 ביוטיוב, VEVO, פייסבוק, טוויטר, גוגל+ ובאתר האינטרנט של קולדפליי ב-3 בפברואר 2012. במהלך 24 השעות הראשונות לאחר השקתו צפו בו באתר יוטיוב מעל 700,000 משתמשים.
"Chanson pour l'Auvergnat" (בעברית: "שיר לאיש אוברן"; תעתיק: "שנסון פור ל'אוברניה") הוא שיר שכתב והלחין ז'ורז' ברסנס.
השיר יצא לאור ב-1954, באלבומו השלישי של ברסנס, "Les Sabots d'Hélène".
השיר, העוסק באנשי החסד המעטים התומכים בפרט הדחוי על ידי החברה, תורגם על ידי נעמי שמר ב-1969 לעברית בשם "לאיש חסדי" ובוצע על ידי יוסי בנאי בתוכניתו "אין אהבות שמחות".
השיר הוא שיר תודה לאנשי החסד הבודדים שסייעו למחבר בשעותיו הקשות.
בשיר שלושה בתים: בראשון הוא מודה לאיש מאוברן שנתן לו ארבעה בולי עץ לחימום בחורף הקר.
בשני הוא מודה לפונדקית שנתנה לו ארבע פרוסות לחם בזמן שרעב ובשלישי, הוא מודה לזר שחייך אליו בתמיכה בעת שהשוטרים עצרו אותו.
הוא מאחל להם שבמותם ישלח אותם הקברן היישר לשמים, אל האב הנצחי.
בשלושת הבתים מגנה ברסנס את שאר האנשים, אלו שהשאירוהו לקפוא מקור, לרעוב ולעגו בעת שהובל על ידי השוטרים.
אותם הוא מכנה "Les croquants", שניתן לפרש בהקשר שלילי כ"ממזרים".
גם ההתייחסות לאנשי אוברן היא סמלית.
אנשי אוברן הגיעו לפריז מהמחוז הכפרי שבמרכז-דרום צרפת.
הם התפרנסו בעיקר ממכירת יין ופחמים ויצא להם שם של קמצנים.
ברסנס הופך את היוצרות ורואה בהם, באנשים הפשוטים שהפרוטה אינה מצויה בכיסם ואינם נחשבים כמופת של מוסר, את אנשי החסד האמיתיים.
קיימת מחלוקת לגבי זהותם של אנשי חסדו של ברסנס מאוברן, עליהם נסב השיר.
מועמד אחד הוא מרסל פלאנש (Marcel Planche) ואשתו ז'אן שבביתם בפריז הסתתר ברסנס ב-1944 לאחר שנמלט בעת חופשה משירות במחנה עבודת כפייה בגרמניה.
פלאנש היה בן משפחה של יוצאי אוברן שנולד וחי בפריז.
המועמד השני הוא לואי קמבון (Louis Cambon) שגם הוא היה במוצאו מחבל אוברן והחזיק ב"בר החברים" (Le Bar des Amis) בפריז שברסנס נמנה עם באיו.
כשהופיע ברסנס לראשונה באולם "בּוֹבִּינוֹ" שבמונפרנאס, הוא הזמין את משפחתו של לואי קמבון להופעה.
מספר אמנים צרפתים הוציאו ביצועים שלהם לשיר.
בהם: ז'ולייט גרקו, הקומפניון דה לה שנסון ואנריקו מסיאס.
לשיר יצאו שתי גרסאות כיסוי בעברית:
ב-1965 הוציא יהורם גאון את אלבום הסולו הראשון שלו, "כל העיר מרכלת עלינו".
במסגרתו נכלל השיר "כמה אפשר לשבת" שהוא על פי הלחן של ברסנס "Chanson pour l'Auvergnat".
את המילים בעברית חיבר יוסי גמזו והן מרוחקות מנושאו המקורי של השיר ועוסקות במכתב מאת אסיר אל חברתו.
נעמי שמר תרגמה את השיר עבור תוכניתו של יוסי בנאי שהוקדשה לשיריו של ז'ורז' ברסנס, ונקראה "אין אהבות שמחות".
התוכנית עלתה על הבמות ב-1969 וזכתה להצלחה גדולה.
בתקליט הראשון שיצא לתוכנית, "יוסי בנאי שר ברסאנס - "הגורילה"", השיר לא הופיע.
השיר יצא על גבי תקליט של חברת הד ארצי בשם "יוסי בנאי שר ברסאנס - "אין אהבות שמחות"" שיצא לאור רק ב-1974. את העיבוד המוזיקלי לביצוע זה עשו אלכס וייס וסטו הכהן.
מאוחר יותר הקליט בנאי גרסאות נוספות לשיר זה: הראשונה ב-1997, בדיסק "יוסי בנאי שר בראסנס" בהד ארצי לעיבוד מוזיקלי של אלי מגן והמאוחרת יותר בדיסק "שר ברסאנס - אין אהבות שמחות" ב-NMC.
תרגומה של שמר אינו מילולי, אך הוא שומר במידה רבה על תוכן המילים המקוריות:
למרות שהשיר אינו קשור לשואת העם היהודי, הכניס מוסד "יד ושם" את השיר למערך הלימוד של נושא חסידי אומות העולם כדוגמה ל"ממד האנושי הכללי של היחיד הפועל מתוך הכרעה מוסרית ומחויבות אנושית, ואף בניגוד למקובל בהתנהגותם של רוב האחרים".
השיר הוקלט ב-2005 ושוחרר ב-6 ביוני 2006 בארצות הברית, וב-24 ביוני 2006 בממלכה המאוחדת.
השיר צבר פופולריות רבה לאחר שהוצג בפרק הסיום של העונה השנייה של הסדרה האנטומיה של גריי.